Document ID: 32006D0686

KOMISJONI OTSUS,
12. oktoober 2006,
Madalmaadele täiendavate püügipäevade andmise kohta Skagerrakis, piirkonnas IV, rajoonis IIa (EÜ veed) ning rajoonides VIIa ja VIa
(teatavaks tehtud numbri K(2006) 4777 all)
(Ainult hollandikeelne tekst on autentne)
(EMPs kohaldatav tekst)
(2006/686/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 2005. aasta määrust (EÜ) nr 51/2006, millega määratakse 2006. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (1) eriti selle IIA lisa punkti 10,
ning arvestades järgmist:
(1)
Määruse (EÜ) nr 51/2006 IIA lisa punktis 8 on täpsustatud maksimaalne päevade arv alates 1. veebruarist 2006 kuni 31. jaanuarini 2007, mille jooksul ühenduse kalalaevad, mille üldpikkus on vähemalt 10 meetrit ning mille pardal on vähemalt 80 mm suuruse võrgusilmaga piimtraalid, võivad viibida Skagerrakis, piirkonnas IV, rajoonides IIa (EÜ veed) ja VIId ning rajoonides VIIa ja VIa, nagu on määratletud IIA lisa punktis 2.
(2)
IIA lisa punktis 10 on komisjonil alates 1. jaanuarist 2002 püügitegevuse alalise lõpetamise alusel lubatud eraldada lisaarv püügipäevi, mille jooksul võib laev viibida selles geograafilises piirkonnas, kui selle pardal on kõnealused piimtraalid.
(3)
Madalmaad on esitanud andmed, mis näitavad, et alates 1. jaanuarist 2002 tegevuse alaliselt lõpetanud laevad kasutasid 14,18 % püügikoormusest, mida kõnealuses geograafilises piirkonnas tegutsevad, vähemalt 80 mm suuruse võrgusilmaga piimtraale pardal hoidvad Madalmaade laevad 2001. aastal kasutasid. Vastavalt määrusele (EÜ) nr 51/2006 on Madalmaade ametiasutused võtnud endale kohustuse vähendada püügikoormust lestaliste püügil.
(4)
Esitatud andmete kohaselt tuleks ajavahemikuks 1. veebruarist 2006 kuni 31. jaanuarini 2007 anda Madalmaadele 20 või 22 lisapäeva merel laevade jaoks, mis hoiavad pardal püügivarustuse rühmadesse 4.b.i, 4.b.ii, 4.b.iii ja 4.b.iv kuuluvaid piimtraale, vastavalt sellele, kas nende kohta kehtivad määruse (EÜ) nr 51/2006 IIA lisa punkti 8.1 alapunktides c, e ja i sätestatud eritingimused või mitte.
(5)
Käesolevas otsuses sätestatud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Määruse (EÜ) nr 51/2006 IIA lisa I tabelis sätestatud maksimaalne päevade arv, mil kõnealuse lisa punktides 4.b.i, 4.b.ii, 4.b.iii või 4.b.iv loetletud püügivarustuse rühmadesse kuuluvaid, vähemalt 80 mm suuruse võrgusilmaga piimtraale pardal hoidvad Madalmaade lipu all sõitvad laevad, mille kohta ei kehti kõnealuse lisa punktis 8.1 loetletud eritingimused, võivad viibida Skagerrakis, piirkonnas IV, rajoonis IIa (EÜ veed) ning rajoonides VIIa ja VIa, muudetakse 163 päevaks aastas.
Artikkel 2
Määruse (EÜ) nr 51/2006 IIA lisa I tabelis sätestatud maksimaalne päevade arv, mil kõnealuse lisa punktides 4.b.i, 4.b.ii, 4.b.iii või 4.b.iv loetletud püügivarustuse rühmadesse kuuluvaid piimtraale pardal hoidvad Madalmaade lipu all sõitvad laevad, mille kohta kehtivad kõnealuse lisa punkti 8.1 alapunktides c, i ja e loetletud eritingimused, võivad viibida Skagerrakis, piirkonnas IV, rajoonis IIa (EÜ veed) ning rajoonides VIIa ja VIa, muudetakse 177 päevaks aastas.
Artikkel 3
Käesolev otsus on adresseeritud Madalmaade Kuningriigile.
Brüssel, 12. oktoober 2006

Labels: 11
8
18
6